CELEX: 32020X1113(01)
Language: mt
Date: 2020-09-16 00:00:00
Title: Deċiżjoni tal-Awtorità Ewropea tat-Titoli u s-Swieq (UE) 2020/1689 tas-16 ta’ Settembru 2020 li ġġedded ir-rekwiżit temporanju lill-persuni fiżiċi jew ġuridiċi li jkollhom pożizzjonijiet qosra netti biex ibaxxu l-livelli limiti ta’ notifika ta’ pożizzjonijiet qosra netti fir-rigward tal-kapital azzjonarju maħruġ ta’ kumpaniji li l-ishma tagħhom huma ammessi għan-negozjar f’suq regolat biex jinnotifikaw l-awtoritajiet kompetenti li jaqbżu ċertu livell limitu f’konformità mal-punt (a) tal-Artikolu 28(1) tar-Regolament (UE) Nru 236/2012 tal-Parlament Ewropew u tal-Kunsill

13.11.2020   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 379/60
               
            
         DEĊIŻJONI TAL-AWTORITÀ EWROPEA TAT-TITOLI U S-SWIEQ (UE) 2020/1689
         tas-16 ta’ Settembru 2020
         li ġġedded ir-rekwiżit temporanju lill-persuni fiżiċi jew ġuridiċi li jkollhom pożizzjonijiet qosra netti biex ibaxxu l-livelli limiti ta’ notifika ta’ pożizzjonijiet qosra netti fir-rigward tal-kapital azzjonarju maħruġ ta’ kumpaniji li l-ishma tagħhom huma ammessi għan-negozjar f’suq regolat biex jinnotifikaw l-awtoritajiet kompetenti li jaqbżu ċertu livell limitu f’konformità mal-punt (a) tal-Artikolu 28(1) tar-Regolament (UE) Nru 236/2012 tal-Parlament Ewropew u tal-Kunsill
         IL-BORD TAS-SUPERVIŻURI TAL-AWTORITÀ EWROPEA TAT-TITOLI U S-SWIEQ,
         Wara li kkunsidra t-Trattat dwar il-Funzjonament tal-Unjoni Ewropea,
         Wara li kkunsidra l-Ftehim dwar iż-Żona Ekonomika Ewropea, b’mod partikolari l-Anness IX tiegħu,
         Wara li kkunsidra r-Regolament (UE) Nru 1095/2010 tal-Parlament Ewropew u tal-Kunsill tal-24 ta’ Novembru 2010 li jistabbilixxi Awtorità Superviżorja Ewropea (Awtorità Ewropea tat-Titoli u s-Swieq), li jemenda d-Deċiżjoni Nru 716/2009/KE u jħassar id-Deċiżjoni tal-Kummissjoni 2009/77/KE (1), u b’mod partikolari l-Artikoli 9(5), 43(1) u 44(1) tiegħu,
         Wara li kkunsidra r-Regolament (UE) Nru 236/2012 tal-Parlament Ewropew u tal-Kunsill tal-14 ta’ Marzu 2012 dwar bejgħ bin-nieqes u ċerti aspetti tas-swaps ta’ inadempjenza tal-kreditu (2), u b’mod partikolari l-Artikolu 28(1) tiegħu,
         Wara li kkunsidra r-Regolament ta’ Delega tal-Kummissjoni (UE) Nru 918/2012 tal-5 ta’ Lulju 2012 li jissupplimenta r-Regolament (UE) Nru 236/2012 tal-Parlament Ewropew u tal-Kunsill dwar bejgħ bin-nieqes u ċerti aspetti ta’ swaps ta’ inadempjenza tal-kreditu fir-rigward tad-definizzjonijiet, il-kalkolu ta’ pożizzjonijiet bin-nieqes netti, swaps ta’ inadempjenza tal-kreditu sovrani koperti, livelli limitu ta’ notifika, livelli limitu ta’ likwidità għas-sospensjoni tar-restrizzjonijiet, waqgħat sinifikanti fil-valur tal-istrumenti finanzjarji u avvenimenti avversi (3), u b’mod partikolari l-Artikolu 24 tiegħu,
         Wara li kkunsidra d-Deċiżjoni (UE) 2020/525 tas-16 ta’ Marzu 2020 tal-Awtorità Ewropea tat-Titoli u s-Swieq (ESMA), li tirrikjedi li persuni fiżiċi jew ġuridiċi li jkollhom pożizzjonijiet qosra netti jbaxxu temporanjament il-livelli limiti ta’ notifika ta’ pożizzjonijiet qosra netti fir-rigward tal-kapital azzjonarju maħruġ ta’ kumpaniji li l-ishma tagħhom huma ammessi għan-negozjar f’suq regolat li jaqbeż ċertu livell limitu biex jinnotifikaw l-awtoritajiet kompetenti f’konformità mal-punt (a) tal-Artikolu 28(1) tar-Regolament (UE) Nru 236/2012 tal-Parlament Ewropew u tal-Kunsill (4),
         Wara li kkunsidra d-Deċiżjoni (UE) 2020/1123 tal-10 ta’ Ġunju 2020 tal-Awtorità Ewropea tat-Titoli u s-Swieq (ESMA), li ġġedded ir-rekwiżit temporanju lill-persuni fiżiċi jew ġuridiċi li jkollhom pożizzjonijiet qosra netti biex ibaxxu temporanjament il-livelli limiti ta’ notifika ta’ pożizzjonijiet qosra netti fir-rigward tal-kapital azzjonarju maħruġ ta’ kumpaniji li l-ishma tagħhom huma ammessi għan-negozjar f’suq regolat biex jinnotifikaw l-awtoritajiet kompetenti li jaqbżu ċertu livell limitu f’konformità mal-punt (a) tal-Artikolu 28(1) tar-Regolament (UE) Nru 236/2012 tal-Parlament Ewropew u tal-Kunsill (5),
         Billi:
         1.   INTRODUZZJONI
         
         
                     (1)
                  
                  
                     Bid-Deċiżjoni (UE) 2020/525, l-ESMA kienet tirrikjedi li persuni fiżiċi jew ġuridiċi b’pożizzjonijiet qosra netti fir-rigward tal-kapital azzjonarju maħruġ ta’ kumpaniji li l-ishma tagħhom jiġu ammessi għan-negozjar f’suq regolat jinnotifikaw lill-awtoritajiet kompetenti bid-dettalji ta’ kwalunkwe pożizzjoni bħal din li tilħaq, taqbeż jew taqa’ taħt 0,1 % tal-kapital azzjonarju maħruġ skont il-punt (a) tal-Artikolu 28(1) tar-Regolament (UE) Nru 236/2012.
                  
               
                     (2)
                  
                  
                     Il-miżura imposta mid-Deċiżjoni (UE) 2020/525 indirizzat il-ħtieġa li l-awtoritajiet nazzjonali kompetenti u jkunu jistgħu jimmonitorjaw il-pożizzjonijiet qosra netti li għalihom ikunu daħlu l-parteċipanti fis-suq fir-rigward tal-ishma ammessi għan-negozjar f’suq regolat, minħabba ċ-ċirkostanzi eċċezzjonali li hemm preżenti fis-swieq finanzjarji.
                  
               
                     (3)
                  
                  
                     Bid-Deċiżjoni (UE) 2020/1123, l-ESMA ġeddet ir-rekwiżit temporanju peress li, minkejja l-irkupru parzjali tas-swieq finanzjarji tal-UE mit-telf irreġistrat mit-tifqigħa tal-pandemija, il-prospettiva għal irkupru futur baqgħet inċerta u kien għad hemm preżenti theddid għall-funzjonament ordnat u l-integrità tas-swieq finanzjarji u l-istabbiltà tas-sistema finanzjarja.
                  
               
                     (4)
                  
                  
                     F’konformità mal-Artikolu 28(10) tar-Regolament (UE) Nru 236/2012, l-ESMA trid tirrieżamina din il-miżura f’intervalli xierqa u tal-anqas kull tliet xhur.
                  
               
                     (5)
                  
                  
                     L-ESMA wettqet dan ir-rieżami abbażi ta’ analiżi tal-indikaturi tal-prestazzjoni, inklużi l-prezzijiet, il-volatilità, l-indiċi tal-firxa ta’ swaps ta’ inadempjenza tal-kreditu, kif ukoll l-evoluzzjoni tal-pożizzjonijiet qosra netti, b’mod speċjali dawk bejn 0,1 u 0,2 %. Skont l-analiżi mwettqa, l-ESMA ddeċidiet li għandha ġġedded il-miżura għal tliet xhur addizzjonali.
                  
               2.   IL-KAPAĊITÀ TAL-MIŻURA LI TINDIRIZZA T-THEDDID RILEVANTI U L-IMPLIKAZZJONIJIET TRANSKONFINALI (L-ARTIKOLU 28(2)(a) TAR-REGOLAMENT (UE) Nru 236/2012)
         
         (a)   Theddida għall-funzjonament ordnat u l-integrità tas-swieq finanzjarji
         
         
                     (6)
                  
                  
                     Il-pandemija tal-COVID-19 qed tkompli jkollha impatt negattiv fuq l-ekonomija reali bil-prospettiva ġenerali għal irkupru fil-futur tibqa’ waħda inċerta, b’mod partikolari fid-dawl tal-iżviluppi reċenti fl-UE u lil hinn. L-ESMA tinnota li n-numru ta’ każijiet ta’ COVID-19 żdied b’mod sinifikanti f’diversi ġurisdizzjonijiet matul dawn l-aħħar ġimgħat, li jqajjem tħassib dwar il-possibbiltà ta’ tieni mewġa ta’ infezzjonijiet bil-COVID-19 li taggrava l-inċertezza ta’ kwalunkwe prospettiva futura.
                  
               
                     (7)
                  
                  
                     Is-swieq tal-ekwità fl-UE, kif muri mill-Indiċi Eurostoxx 50, tilfu 14 % fil-perjodu bejn l-20 ta’ Frar u t-3 ta’ Settembru 2020, meta mqabbel ma’ telf ta’ valur ta’ 13 % bejn l-20 ta’ Frar u l-4 ta’ Ġunju (Figura 1). Kien hemm titjib sinifikanti fl-Indiċi Eurostoxx 50 fir-rigward tal-livelli milħuqa f’Marzu (fejn it-tnaqqis kien ta’ madwar 30 %, meta mqabbel ma’ Frar 2020, kif indikat fid-Deċiżjoni (UE) 2020/525) iżda mingħajr ma ġew irkuprati l-livelli ta’ qabel il-COVID-19.
                  
               
                     (8)
                  
                  
                     Il-volatilità mkejla mill-VSTOXX (6) ukoll tibqa’ relattivament elevata meta mqabbla ma’ Frar 2020. Il-livell imkejjel f’Settembru (+ 15 %) huwa kemxejn ogħla minn dak ta’ Ġunju (+ 13 %). L-istess jista’ jingħad ukoll, u anke b’mod aktar sinifikanti, għall-VIX (7) (+ 18 % f’Settembru kontra + 9 % f’Ġunju) (Figura 1 u Figura 2).
                  
               
                     (9)
                  
                  
                     Il-livell ta’ swaps ta’ inadempjenza tal-kreditu (CDS) naqas bejn 17 % u 28 % mill-4 ta’ Ġunju sat-3 ta’ Settembru (Figura 1). Madankollu, jinftiehem aħjar il-poter informattiv tas-CDSs f’dan il-mument, id-data trid tiġi vvalutata fil-kuntest tad-deċiżjoni tal-Bank Ċentrali Ewropew (BĊE) dwar il-Programm ta’ Xiri ta’ Emerġenza fil-każ ta’ Pandemija (PEPP). Mill-bidu ta’ Marzu, il-firxiet tas-CDS bdew ikunu ferm volatili u indikattivi ta’ riskju finanzjarju għoli. It-tiġdid mill-ESMA tad-Deċiżjoni (UE) 2020/525, ibbażat fuq data sal-4 ta’ Ġunju, kien ibbażat ukoll fuq il-fatt li dak iż-żmien il-firxiet tas-CDS kienu għoljin u volatili u kienu kkunsidrati bħala indikazzjoni tal-perċezzjoni tar-riskju fis-suq.
                  
               
                     (10)
                  
                  
                     Madankollu, iż-żieda tal-PEPP b’EUR 600 biljun oħra deċiża fl-4 ta’ Ġunju ġabet l-istimulu monetarju totali mħabbar tal-BĊE għal EUR 1,35 triljun, u naqqset il-valur informattiv tal-firxiet tas-CDS fir-rigward tal-perċezzjoni tar-riskju tas-suq.
                  
               
                     (11)
                  
                  
                     Kunsiderazzjonijiet simili jistgħu jsiru fir-rigward tal-valur informattiv tas-swieq tal-bonds sovrani, li, bħal fil-każ tal-firxiet tas-CDS, jiġu affettwati mill-politika monetarja tal-banek ċentrali. Kif jidher fil-Figura 1, ir-rendimenti tal-bonds tal-gvern ta’ 10 snin tad-DE, l-FR, il-GB u l-IT juru tnaqqis fir-rigward tal-livelli ta’ Ġunju bħala medja bi 22 punt bażi.
                  
               
                     (12)
                  
                  
                     Bħala konsegwenza, l-ESMA tikkunsidra li l-evoluzzjoni tas-swieq tal-ishma, li hija sinifikament anqas milquta mill-politika monetarja tal-banek ċentrali, għandha tipprovdi għarfien aħjar tal-livell attwali ta’ riskju fis-swieq finanzjarji tal-UE.
                  
               
                     (13)
                  
                  
                     Simili għall-Eurostoxx 50, l-iSTOXX EUROPE 800, minbarra l-Indiċi tal-Iżvizzera, tilef madwar 17 % mill-20 ta’ Frar 2020, meta mqabbel ma’ tnaqqis ta’ 16 % f’Ġunju. L-iSTOXX Europe Total Market Banks (ref. Banek Ewropej) naqsu b’37 % minn Frar, filwaqt li f’Ġunju t-telf kien ta’ madwar 30 %.
                  
               
                     (14)
                  
                  
                     Kif imsemmi fir-Rapport tal-ESMA dwar Xejriet, Riskji u Vulnerabbiltajiet Nru 2 ta’ Settembru 2020 (TRV), fil-Q2 2020 kien hemm sinjali ta’ differenzjazzjoni bejn is-setturi, li taffettwa b’mod partikolari l-istituzzjonijiet ta’ kreditu. Sa tmiem Ġunju, l-indiċi tal-linji tal-ajru u tas-settur bankarju tal-UE kienu għadhom 36 % u 30 %, rispettivament, taħt il-livelli bikrija tagħhom ta’ Jannar. Barra minn hekk, Figura 3 turi li s-setturi bankarji u tal-assigurazzjoni kienu pjuttost stabbli minn Ġunju, iżda l-prestazzjoni bejn l-20 ta’ Frar u t-3 ta’ Settembru meta mqabbla ma’ dik bejn l-20 ta’ Frar u l-4 ta’ Ġunju turi deterjorament: – 38 % vs – 33 % għas-settur bankarju u – 21 % vs – 20 % għas-settur tal-assigurazzjoni. Għall-kuntrarju, il-prestazzjoni tas-setturi mhux finanzjarji (8) sa ċertu punt tjiebet: – 9 % vs – 11 %.
                  
               
                     (15)
                  
                  
                     L-irkupru tal-prezz ta’ ċerti setturi seħħ fil-kuntest ta’ ambjent makroekonomiku li qed ikompli jiddeterjora u ta’ riċessjoni profonda u sinkronizzata fuq livell globali. Kif indikat fit-TRV, id-diżakkoppjament apparenti attwali tal-prestazzjoni tas-suq finanzjarju mill-attività ekonomika sottostanti jqajjem dubju dwar is-sostenibbiltà tal-irkupru tas-suq li tmur ’il quddiem.
                  
               
                     (16)
                  
                  
                     Meta jiġi kkunsidrat il-livell nazzjonali jew tal-UE aggregat, l-irkupru tal-prezzijiet ma jidhirx li mmaterjalizza: Figura 5 turi li t-tnaqqis fil-prezzijiet huwa mifrux fl-Unjoni kollha, minn Ġunju sa Settembru ma kien hemm l-ebda titjib sinifikanti u l-prestazzjoni tal-indiċi tal-istokk għal 22 suq tal-UE tindika li t-tnaqqis mill-20 ta’ Frar sat-3 ta’ Settembru kien agħar mit-tnaqqis mill-20 ta’ Frar sal-4 ta’ Ġunju. Barra minn hekk, is-swieq tal-ishma ta’ 25 ġurisdizzjoni, meta mqabbla ma’ 24 f’Ġunju, tilfu tal-anqas 10 % tal-valur tagħhom meta jitqabblu l-prezzijiet tat-3 ta’ Settembru ma’ dawk tal-20 ta’ Frar 2020. Matul l-istess perjodu, il-prezzijiet tal-ishma tal-istituzzjonijiet ta’ kreditu Ewropej tilfu bejn l-10 % u d-59 %, meta mqabbla ma’ telf fil-valur bejn 9 u 48 % irreġistrat fil-perjodu minn Frar sa Ġunju.
                  
               
                     (17)
                  
                  
                     Il-perċentwal ta’ ishma bil-pożizzjoni qasira netta bejn 0,1 u 0,2 % żdied b’mod kostanti matul il-perjodu mis-16 ta’ Marzu sal-11 ta’ Ġunju 2020 u mbagħad baqa’ stabbli sal-4 ta’ Settembru 2020 (9) b’medja ta’ 13 % fuq il-pożizzjonijiet qosra netti totali [Figura 6]. Barra minn hekk, il-livell limitu ta’ rappurtar aktar baxx wera li, f’xi pajjiżi, il-pożizzjonijiet qosra netti bejn 0,1 % u 0,2 % kienu jirrappreżentaw sa madwar 50 % tal-pożizzjonijiet totali rrappurtati. Bħala konklużjoni, il-perċentwal ta’ pożizzjonijiet qosra netti bejn 0,1 u 0,2 %, li kellu jiġi rrappurtat minħabba l-livell limitu ta’ notifika aktar baxx temporanju, jibqa’ porzjon rilevanti tal-pożizzjonijiet qosra netti totali u għandu valur informattiv qawwi għar-regolaturi fil-kuntest attwali.
                  
               
                     (18)
                  
                  
                     B’mod ġenerali, it-tnaqqis sinifikanti fil-prezzijiet f’setturi ewlenin, il-volatilità relattivament għolja, id-diżakkoppjament potenzjali tal-prestazzjoni tas-suq finanzjarju u l-attività ekonomika sottostanti u livell għoli b’mod kostanti ta’ pożizzjonijiet qosra netti, flimkien mal-inċertezza dwar l-evoluzzjoni tal-pandemija tal-COVID-19 u l-impatt tagħha fuq l-ekonomija reali, jagħtu sinjal li s-swieq finanzjarji tal-UE għadhom fi stat fraġli. Dan l-istat tas-swieq jagħmilha aktar probabbli li l-pressjonijiet ta’ bejgħ ta’ pożizzjoni qasira jistgħu jibdew jew jaggravaw żviluppi negattivi fix-xhur li ġejjin li min-naħa tagħhom, jistgħu jaffettwaw b’mod negattiv il-fiduċja fis-suq jew l-integrità tal-mekkaniżmu tad-determinazzjoni tal-prezzijiet.
                  
               
                     (19)
                  
                  
                     Għaldaqstant, l-ESMA tikkunsidra li l-kombinazzjoni taċ-ċirkostanzi deskritti hawn fuq tikkostitwixxi theddida serja għall-funzjonament ordnat u l-integrità tas-swieq finanzjarji.
                  
               (b)   Theddida għall-istabbiltà tas-sistema finanzjarja kollha jew parti minnha fl-Unjoni
         
         
                     (20)
                  
                  
                     Kif spjegat mill-BĊE fir-Rieżami tiegħu tal-Istabbiltà Finanzjarja (10), l-istabbiltà finanzjarja hija kundizzjoni li fiha s-sistema finanzjarja — li tinkludi intermedjarji finanzjarji, swieq u infrastrutturi tas-suq — kapaċi tiflaħ għal xokkijiet u ż-żarmar tal-iżbilanċi finanzjarji.
                  
               
                     (21)
                  
                  
                     Il-pandemija tal-COVID-19 qed tkompli jkollha impatt qawwi fuq l-ekonomija reali fl-Unjoni. Kif rapportat fit-TRV tal-ESMA, minkejja l-irkupru tas-suq, l-ambjent tas-suq jibqa’ fraġli u l-ESMA tara, aktar ’il quddiem, “perjodu twil ta’ riskju għall-investituri istituzzjonali u tal-bejgħ bl-imnut ta’ aktar — possibbilment b’mod sinifikanti — korrezzjonijiet tas-suq u (…) riskji ferm għoljin fil-mandat kollu tal-ESMA” (11). F’dan ir-rigward, l-ESMA wissiet lill-pubbliku dwar diżakkoppjament possibbli tal-prestazzjoni tas-suq finanzjarju u l-attività ekonomika sottostanti.
                  
               
                     (22)
                  
                  
                     It-Taqsima 2(a) hawn fuq fiha aktar informazzjoni dwar il-prestazzjoni tas-setturi bankarji u tal-assigurazzjoni kif ukoll tas-swieq finanzjarji.
                  
               
                     (23)
                  
                  
                     Dan it-tnaqqis mifrux fil-prezzijiet poġġa l-maġġoranza tal-ishma tal-UE fis-setturi kollha f’sitwazzjoni ta’ fraġilità li fiha tnaqqis ulterjuri fil-prezzijiet mhux ikkawżat minn informazzjoni fundamentali addizzjonali jista’ jkollu konsegwenzi ferm detrimentali.
                  
               
                     (24)
                  
                  
                     Fil-kuntest inċert attwali, l-ESMA tikkunsidra li l-pressjoni sostanzjali ta’ bejgħ u l-volatilità mhux tas-soltu fil-prezz tal-ishma jista’ jiġi kkawżat minn fatturi differenti, inkluż minn numru dejjem jiżdied ta’ parteċipanti fis-suq li jkunu involuti fil-bejgħ ta’ pożizzjoni qasira u li jibnu pożizzjonijiet qosra netti sinifikanti.
                  
               
                     (25)
                  
                  
                     B’mod partikolari, l-ESMA tinnota li t-telf mifrux fil-prezzijiet għall-istituzzjonijiet ta’ kreditu, li kien jikkostitwixxi wieħed mill-parametri għad-deċiżjoni ta’ tiġdid meħuda f’Ġunju, ma tjiebx. Dan jindika li l-istituzzjonijiet ta’ kreditu, li f’ċerti każijiet huma sistematikament importanti, jibqgħu potenzjalment vulnerabbli għall-istrateġiji ta’ bejgħ ta’ pożizzjoni qasira u għall-bini ta’ pożizzjonijiet qosra netti sinifikanti, irrispettivament minn jekk dawn l-istrateġiji u l-pożizzjonijiet humiex sostnuti minn informazzjoni fundamentali.
                  
               
                     (26)
                  
                  
                     Ir-riskju jibqa’ li l-akkumulazzjoni tal-istrateġiji ta’ bejgħ ta’ pożizzjoni qasira u l-bini ta’ pożizzjonijiet qosra netti sinifikanti jistgħu jwasslu għal spirali diżordinati ’l isfel fil-prezzijiet għal ċerti emittenti, b’effetti kollaterali potenzjali fl-istess Stat Membru jew fl-UE, li mbagħad, jistgħu eventwalment iqiegħdu f’riskju s-sistema finanzjarja ta’ Stat Membru wieħed jew aktar.
                  
               
                     (27)
                  
                  
                     Minkejja l-irkupru parzjali osservat f’ċerti setturi tas-swieq finanzjarji Ewropej, l-ESMA tikkunsidra li ċ-ċirkostanzi attwali tas-suq ikomplu jheddu serjament l-istabbiltà tas-sistema finanzjarja fl-Unjoni.
                  
               
                     (28)
                  
                  
                     Fil-limitu tal-mandat tal-ESMA, it-tiġdid maħsub tal-miżura jobbliga lil persuni fiżiċi jew ġuridiċi li jkollhom pożizzjoni qasira netta f’ishma ammessi għan-negozjar f’suq regolat biex jirrapportaw lill-awtoritajiet nazzjonali kompetenti f’limitu aktar baxx minn dak stabbilit fl-Artikolu 5 tar-Regolament (UE) Nru 236/2012.
                  
               
                     (29)
                  
                  
                     Il-miżura mġedda għandha żżomm il-kapaċità mtejba tal-awtoritajiet kompetenti nazzjonali u l-ESMA biex jivvalutaw is-sitwazzjoni li qed tevolvi b’mod adegwat, jagħmlu differenza bejn iċ-ċaqliq tas-suq immexxi minn informazzjoni fundamentali minn dak li jista’ jiġi mibdi jew jiġi aggravat permezz ta’ bejgħ ta’ pożizzjoni qasira u jirreaġixxu jekk l-integrità, il-funzjonament ordnat u l-istabbiltà tas-swieq jirrikjedu azzjonijiet aktar stretti.
                  
               (c)   Implikazzjonijiet transkonfinali
         
         
                     (30)
                  
                  
                     Kundizzjoni oħra biex l-ESMA tkun tista’ tieħu din il-miżura hija li t-theddid identifikat ikollu implikazzjonijiet transkonfinali.
                  
               
                     (31)
                  
                  
                     Kif deskritt hawn fuq, is-swieq tal-ekwità fl-UE, meta jiġu kkunsidrati l-indiċi kemm nazzjonali kif ukoll pan-Ewropej, ma rkuprawx kompletament mit-tnaqqis sever fil-prezz osservat f’Marzu.
                  
               
                     (32)
                  
                  
                     Minħabba l-fatt li s-swieq finanzjarji ta’ ħafna mill-Istati Membri tal-UE jiġu affettwati mit-theddid, għalkemm fuq gradi differenti, l-implikazzjonijiet transkonfinali jibqgħu partikolarment serji peress li l-interkonnettività tas-swieq finanzjarji tal-UE żżid il-probabbiltà ta’ effetti kollaterali jew ta’ kontaġju potenzjali fis-swieq f’każ ta’ pressjoni ta’ bejgħ ta’ pożizzjoni qasira.
                  
               
                     (33)
                  
                  
                     Għaldaqstant, l-ESMA tikkunsidra li t-theddid għall-integrità tas-suq, il-funzjonament ordnat u l-istabbiltà finanzjarja deskritti hawn fuq għandu implikazzjonijiet transkonfinali. Minħabba n-natura tal-kriżi tal-COVID-19, dawn fil-fatt għandhom karattru pan-UE u globali.
                  
               3.   L-EBDA AWTORITÀ KOMPETENTI MA ĦADET MIŻURI BIEX TINDIRIZZA T-THEDDIDA JEW WAĦDA JEW AKTAR MILL-AWTORITAJIET KOMPETENTI ĦADU MIŻURI LI MA JINDIRIZZAWX ADEGWATAMENT IT-THEDDIDA (L-ARTIKOLU 28(2)(B) TAR-REGOLAMENT (UE) NRU 236/2012)
         
         
                     (34)
                  
                  
                     Kundizzjoni oħra biex l-ESMA tadotta l-miżura f’din id-Deċiżjoni hija li awtorità kompetenti jew awtoritajiet kompetenti ma jkunux ħadu azzjoni sabiex jindirizzaw it-theddida jew l-azzjonijiet li ttieħdu ma jindirizzawx adegwatament it-theddida.
                  
               
                     (35)
                  
                  
                     L-integrità tas-suq, il-funzjonament ordnat u t-tħassib dwar l-istabbiltà finanzjarja deskritti fid-Deċiżjoni (UE) 2020/525, li jibqgħu validi għal din id-Deċiżjoni, wasslu biex xi awtoritajiet nazzjonali kompetenti jieħdu azzjonijiet nazzjonali mmirati biex jirrestrinġu l-bejgħ ta’ pożizzjoni qasira ta’ ishma fi Spanja, Franza, l-Awstrija, il-Belġju, il-Greċja u l-Italja (12) li skadew fit-18 ta’ Mejju.
                  
               
                     (36)
                  
                  
                     Wara li skadew jew ikunu tneħħew dawn il-miżuri temporanji, ma ttieħdet l-ebda miżura oħra bbażata fuq ir-Regolament (UE) Nru 236/2012 fl-UE, u mid-data ta’ din id-Deċiżjoni ma hemmx miżuri bħal dawn fis-seħħ.
                  
               
                     (37)
                  
                  
                     Fiż-żmien tal-adozzjoni ta’ din id-Deċiżjoni, l-ebda awtorità kompetenti ma adottat miżuri biex iżżid il-viżibbiltà tagħha tal-evoluzzjoni tal-pożizzjonijiet qosra netti permezz tal-istabbiliment ta’ livelli limiti ta’ rapportar aktar baxxi, peress li tista’ sserraħ fuq id-Deċiżjoni (UE) 2020/1123.
                  
               
                     (38)
                  
                  
                     Il-ħtieġa li jkun hemm viżibbiltà akbar tal-pożizzjonijiet qosra netti hija aktar akuta f’kuntest fejn ir-restrizzjonijiet imsemmija hawn fuq imposti taħt l-Artikolu 20 tar-Regolament (UE) Nru 236/2012 ma għadhomx aktar fis-seħħ u tibqa’ l-inċertezza fir-rigward tal-impatt imtawwal tal-COVID-19. Minħabba li l-bejgħ ta’ pożizzjoni qasira u t-tranżazzjonijiet b’effett ekwivalenti ma għadhomx aktar soġġetti għal restrizzjonijiet esterni oħra, l-awtoritajiet nazzjonali kompetenti fl-UE jeħtieġ ikunu kapaċi jidentifikaw minn qabel jekk il-pożizzjonijiet qosra netti humiex qed jinbnew sa tali punt li jista’ jwassal biex jitfaċċa theddid għas-swieq finanzjarji u għall-istabbiltà finanzjarja deskritti hawn fuq u li jkun aggravat minn pressjoni ta’ bejgħ ta’ pożizzjoni qasira.
                  
               
                     (39)
                  
                  
                     Fid-dawl tat-theddid pan-UE msemmi hawn fuq, jibqa’ evidenti li l-informazzjoni riċevuta mill-awtoritajiet kompetenti nazzjonali taħt il-livell limitu ordinarju ta’ rapportar stabbilit fl-Artikolu 5(2) tar-Regolament (UE) Nru 236/2012 mhijiex biżżejjed fil-kundizzjonijiet attwali tas-suq taħt stress. L-ESMA tikkunsidra li ż-żamma tal-livell limitu ta’ rapportar aktar baxx għandha tiżgura li l-awtoritajiet nazzjonali kompetenti fl-UE kollha u l-ESMA jkollhom l-aqwa sett ta’ data possibbli disponibbli biex jimmonitorjaw ix-xejriet tas-suq u jippreparaw lilhom infushom u lill-ESMA jieħdu aktar miżuri, jekk ikun meħtieġ.
                  
               4.   EFFIĊJENZA TAL-MIŻURA (L-ARTIKOLU 28(3)(A) TAR-REGOLAMENT (UE) NRU 236/2012)
         
         
                     (40)
                  
                  
                     L-ESMA għandha tikkunsidra wkoll sa liema punt il-miżura mġedda tindirizza b’mod sinifikanti t-theddid identifikat.
                  
               
                     (41)
                  
                  
                     L-ESMA tikkunsidra li minkejja t-telf straordinarju li sar fin-negozjar tal-ishma fi swieq regolati mill-20 ta’ Frar 2020, is-swieq ħadmu b’mod ordnat u li l-integrità tas-swieq kienet fil-biċċa l-kbira ppreservata.
                  
               
                     (42)
                  
                  
                     Għaldaqstant, l-ESMA analizzat iċ-ċirkostanzi attwali, b’mod partikolari b’referenza sa fejn dawn jikkostitwixxu theddid għall-integrità tas-swieq u għall-istabbiltà finanzjarja fl-Unjoni u jekk il-miżura tal-ESMA mġedda hijiex effiċjenti fl-indirizzar ta’ theddid bħal dan billi tieħu approċċ li jħares ’il quddiem.
                  
               (a)   Il-miżura tindirizza b’mod sinifikanti t-theddida għall-funzjonament ordnat u l-integrità tas-swieq finanzjarji
         
         
                     (43)
                  
                  
                     Taħt iċ-ċirkostanzi deskritti hawn fuq, kwalunkwe żieda f’daqqa fil-pressjoni ta’ bejgħ u l-volatilità tas-suq minħabba l-bejgħ ta’ pożizzjoni qasira u l-bini ta’ pożizzjonijiet qosra tista’ tamplifika x-xejriet ’l isfel fis-swieq finanzjarji. Filwaqt li l-bejgħ ta’ pożizzjoni qasira fi żminijiet oħra jista’ jservi funzjonijiet pożittivi f’termini tad-determinazzjoni tal-valutazzjoni korretta tal-emittenti, fiċ-ċirkostanzi attwali tas-suq dan jista’ joħloq theddida addizzjonali għall-funzjonament ordnat u l-integrità tas-swieq.
                  
               
                     (44)
                  
                  
                     B’mod partikolari, minħabba l-impatt orizzontali tas-sitwazzjoni ta’ emerġenza attwali li taffettwa sett wiesa’ ta’ ishma fl-Unjoni kollha, kwalunkwe tnaqqis f’daqqa fil-prezzijiet tal-ishma jista’ jkun aggravat minn pressjoni ta’ bejgħ addizzjonali li tirriżulta minn bejgħ ta’ pożizzjoni qasira u pożizzjonijiet qosra netti miżjuda li, jekk ikunu taħt il-livelli limiti normali għal notifika lill-awtoritajiet nazzjonali kompetenti skont l-Artikolu 5 tar-Regolament (UE) Nru 236/2012, għalhekk ma jiġux identifikati mingħajr il-miżura mġedda.
                  
               
                     (45)
                  
                  
                     Għar-raġunijiet imsemmija hawn fuq, l-awtoritajiet nazzjonali kompetenti u l-ESMA jeħtieġ li jkunu konxji mill-aktar fis possibbli tal-parteċipanti fis-suq li jidħlu f’bejgħ ta’ pożizzjoni qasira u jibnu pożizzjonijiet qosra netti sinifikanti biex, jekk ikun meħtieġ, jipprevjenu li dawk il-pożizzjonijiet isiru sinjali li jwasslu għal kaskata ta’ ordnijiet ta’ bejgħ u b’konsegwenza waqgħa sinifikanti fil-prezzijiet.
                  
               
                     (46)
                  
                  
                     L-ESMA tikkunsidra li, mingħajr it-tiġdid ta’ din il-miżura għal tliet xhur addizzjonali, l-awtoritajiet nazzjonali kompetenti u l-ESMA ma jkollhomx il-kapaċità li jimmonitorjaw is-suq b’mod adegwat fl-ambjent inċert u fraġli attwali. Dan ikun aċċentwat mid-diżakkoppjament apparenti tal-prestazzjoni tas-suq finanzjarju u l-attività ekonomika sottostanti, flimkien man-natura li qed tevolvi tal-pandemija tal-COVID-19. Fatturi bħal dawn jistgħu jikkawżaw pressjoni ta’ bejgħ f’daqqa u sinifikanti u volatilità addizzjonali mhux tas-soltu fil-prezz tal-ishma tal-Unjoni li, min-naħa tagħhom, jistgħu jiġu aktar amplifikati bl-akkumulazzjoni ta’ pożizzjonijiet qosra.
                  
               
                     (47)
                  
                  
                     Fl-istess waqt, l-ESMA tikkunsidra xieraq li jinżamm il-livell limitu ta’ pubblikazzjoni stabbilit fl-Artikolu 6 tar-Regolament (UE) Nru 236/2012, li huwa daqs 0.5 % tal-kapital azzjonarju maħruġ tal-kumpanija, peress li t-tnaqqis ta’ dan il-livell limitu ma jidhirx li huwa meħtieġ mill-perspettivi taż-żamma tas-swieq ordnati u l-indirizzar tar-riskji għall-istabbiltà finanzjarja. L-ESMA tkompli timmonitorja fuq bażi kontinwa l-kundizzjonijiet tas-suq u għandha tieħu miżuri ulterjuri, fejn ikun meħtieġ.
                  
               (b)   Il-miżura tindirizza b’mod sinifikanti t-theddida għall-istabbiltà tas-sistema finanzjarja kollha jew parti minnha fl-Unjoni
         
         
                     (48)
                  
                  
                     Kif deskritt hawn fuq, fil-maġġoranza l-kbira tas-swieq tal-ekwità tal-UE l-prestazzjoni marret għall-agħar bejn Ġunju u Settembru 2020, meta mqabbla mal-20 ta’ Frar. B’mod ġenerali, il-kummerċ fl-ishma mill-20 ta’ Frar 2020 kien u għadu kkaratterizzat minn pressjoni ta’ bejgħ u livell relattivament għoli ta’ volatilità. Kif muri hawn fuq, diversi fatturi ta’ riskju qed ikompli jkollhom impatt fuq ħafna setturi tal-ekonomija reali u fuq is-swieq finanzjarji tal-UE. F’dan l-ambjent, l-involviment f’bejgħ ta’ pożizzjoni qasira u l-bini ta’ pożizzjonijiet qosra netti sinifikanti jistgħu jamplifikaw il-pressjoni tal-bejgħ u x-xejriet ’l isfel li min-naħa tagħhom jistgħu jaggravaw theddida li jista’ jkollha effetti ferm detrimentali fuq l-istabbiltà finanzjarja ta’ istituzzjonijiet finanzjarji u kumpaniji minn setturi oħra.
                  
               
                     (49)
                  
                  
                     F’dan il-kuntest, il-limitazzjonijiet tad-data għall-awtoritajiet nazzjonali kompetenti u l-ESMA jirrestrinġu l-kapaċità tagħhom li jindirizzaw kwalunkwe effett negattiv potenzjali fuq l-ekonomija u, fl-aħħar mill-aħħar, l-istabbiltà finanzjarja tal-Unjoni kollha kemm hi.
                  
               
                     (50)
                  
                  
                     Għaldaqstant, il-miżura mġedda tal-ESMA biex b’mod temporanju tnaqqas il-livelli limiti ta’ rapportar tal-pożizzjonijiet qosra netti lill-awtoritajiet nazzjonali kompetenti, b’mod effiċjenti tindirizza din it-theddida għall-istabbiltà tal-partijiet jew, fl-aħħar mill-aħħar, tas-sistema finanzjarja kollha tal-Unjoni billi tnaqqas il-limitazzjonijiet tad-data u ssaħħaħ il-kapaċità tal-awtoritajiet nazzjonali kompetenti biex jindirizzaw it-theddid futur minn stadju bikri.
                  
               (c)   Titjib tal-kapaċità tal-awtoritajiet kompetenti li jimmonitorjaw it-theddida
         
         
                     (51)
                  
                  
                     F’kundizzjonijiet ordinarji tas-suq, l-awtoritajiet nazzjonali kompetenti jimmonitorjaw kwalunkwe theddida li tista’ tirriżulta mill-bejgħ ta’ pożizzjoni qasira u l-bini ta’ pożizzjonijiet qosra netti b’għodod superviżorji stabbiliti fil-leġiżlazzjoni tal-Unjoni, b’mod partikolari l-obbligi ta’ rapportar li jikkonċernaw il-pożizzjonijiet qosra netti stabbiliti fir-Regolament (UE) Nru 236/2012 (13).
                  
               
                     (52)
                  
                  
                     Madankollu, il-kundizzjonijiet eżistenti tas-suq jagħmluha neċessarja li tiġi intensifikata l-attività ta’ monitoraġġ tal-awtoritajiet nazzjonali kompetenti u l-ESMA fir-rigward tal-pożizzjonijiet qosra netti aggregati f’ishma ammessi għan-negozjar fi swieq regolati. Għal dan il-għan u minħabba l-inċertezza kontinwa relatata mal-pandemija tal-COVID-19, jibqa’ importanti li l-awtoritajiet nazzjonali kompetenti jkomplu jirċievu informazzjoni dwar il-bini ta’ pożizzjonijiet qosra netti fl-istadju l-aktar bikri, qabel ma jilħqu l-livell ta’ 0,2 % tal-kapital azzjonarju maħruġ stabbilit fl-Artikolu 5(2) tar-Regolament (UE) Nru 236/2012.
                  
               
                     (53)
                  
                  
                     Dan huwa enfasizzat mill-perċentwal ta’ ishma b’pożizzjoni qasira netta bejn 0,1 u 0,2 %, li żdied b’mod kostanti matul il-perjodu mis-16 ta’ Marzu sal-11 ta’ Ġunju 2020 u baqa’ stabbli minn dakinhar, sal-4 ta’ Settembru 2020 (14), fuq medja ta’ 13 % tul il-perjodu sħiħ tal-osservazzjoni. Għaldaqstant, jista’ jiġi konkluż li l-perċentwal ta’ pożizzjonijiet qosra netti bejn 0,1 u 0,2 %, li kellu jiġi rrappurtat minħabba l-livell limitu ta’ notifika aktar baxx impost mill-ESMA, jibqa’ porzjon rilevanti tal-pożizzjonijiet qosra netti totali.
                  
               
                     (54)
                  
                  
                     Għaldaqstant, il-miżura mġedda tal-ESMA żżomm il-kapaċità mtejba tal-awtoritajiet nazzjonali kompetenti li jindirizzaw kwalunkwe theddid identifikat fi stadju aktar bikri, li tippermetti lilhom u lill-ESMA biex jiġġestixxu fil-ħin it-theddid għall-funzjonament ordnat tas-swieq u l-istabbiltà finanzjarja f’każ li jidher kwalunkwe sinjal ta’ stress tas-suq.
                  
               5.   IL-MIŻURI MA JOĦOLQUX RISKJU TA’ ARBITRAĠĠ REGOLATORJU (L-ARTIKOLU 28(3)(B) TAR-REGOLAMENT (UE) NRU 236/2012)
         
         
                     (55)
                  
                  
                     Sabiex tiġi adottata jew imġedda miżura skont l-Artikolu 28 tar-Regolament (UE) Nru 236/2012, l-ESMA għandha tqis jekk il-miżura toħloqx riskju ta’ arbitraġġ regolatorju.
                  
               
                     (56)
                  
                  
                     Peress li l-miżura mġedda tal-ESMA tikkonċerna l-obbligi ta’ rapportar tal-parteċipanti fis-suq fir-rigward tal-ishma kollha ammessi għan-negozjar fi swieq regolati fl-Unjoni, din tiżgura livell limitu ta’ rapportar uniku għall-awtoritajiet kompetenti nazzjonali kollha, b’hekk jiġu żgurati kundizzjonijiet ekwi fost il-parteċipanti fis-suq minn ġewwa u barra mill-Unjoni fir-rigward tan-negozjar ta’ ishma ammessi għan-negozjar fi swieq regolati fl-Unjoni.
                  
               6.   IL-MIŻURA TAL-ESMA MA GĦANDHIEX EFFETT DETRIMENTALI FUQ L-EFFIĊJENZA TAS-SWIEQ FINANZJARJI, INKLUŻ BILLI TNAQQAS IL-LIKWIDITÀ F’DAWN IS-SWIEQ JEW TOĦLOQ INĊERTEZZA GĦALL-PARTEĊIPANTI FIS-SUQ, LI TKUN SPROPORZJONATA GĦALL-BENEFIĊĊJI TAGĦHA (L-ARTIKOLU 28(3)(C) TAR-REGOLAMENT (UE) NRU 236/2012)
         
         
                     (57)
                  
                  
                     L-ESMA għandha tivvaluta jekk il-miżura għandhiex effetti detrimentali li jitqiesu sproporzjonati meta mqabbla mal-benefiċċji tagħha.
                  
               
                     (58)
                  
                  
                     L-ESMA tikkunsidra li huwa xieraq li l-awtoritajiet kompetenti nazzjonali jimmonitorjaw mill-qrib l-evoluzzjoni tal-pożizzjonijiet qosra netti qabel ma jikkunsidraw li jadottaw kwalunkwe miżura oħra intrużiva. L-ESMA tinnota li l-livelli limiti ta’ rapportar normali (0,2 % tal-kapital azzjonarju maħruġ) jistgħu ma jkunux adegwati fil-kundizzjonijiet eċċezzjonali kontinwi tas-suq biex jidentifikaw fil-ħin ix-xejriet u t-theddid li qed jimmaterjalizza.
                  
               
                     (59)
                  
                  
                     Għalkemm l-introduzzjoni ta’ obbligu ta’ rappurtar imsaħħaħ setgħet żiedet piż addizzjonali għall-entitajiet ta’ rapportar, attwalment dawn tal-aħħar diġà adattaw is-sistemi interni tagħhom mal-applikazzjoni tad-Deċiżjonijiet (UE) 2020/525 u (UE) 2020/1123 u għaldaqstant din il-miżura mġedda mhix mistennija li tkompli tħalli impatt fuq l-ispejjeż ta’ konformità tal-entitajiet ta’ rapportar. Barra minn hekk, dan mhux se jillimita l-kapaċità tal-parteċipanti tas-suq li jidħlu jew iżidu l-pożizzjonijiet qosra tagħhom fl-ishma. B’riżultat ta’ dan, l-effiċjenza tas-suq mhix se tiġi affettwata.
                  
               
                     (60)
                  
                  
                     Meta mqabbla ma’ miżuri oħra potenzjali u aktar intrużivi, din il-miżura mġedda ma għandhiex taffettwa l-likwidità fis-suq peress li l-obbligu ta’ rapportar miżjud għal sett limitat ta’ parteċipanti fis-suq ma għandux jibdel l-istrateġiji kummerċjali tagħhom u għaldaqstant, il-parteċipazzjoni tagħhom fis-suq. Barra minn hekk, l-eċċezzjoni miżmuma prevista għall-attivitajiet ta’ ġenerazzjoni tas-suq u għall-programmi ta’ stabbilizzazzjoni hija maħsuba biex ma żżidx il-piż għal entitajiet li jipprovdu servizzi importanti f’termini tal-forniment ta’ likwidità u t-tnaqqis tal-volatilità, partikolarment rilevanti fis-sitwazzjoni attwali.
                  
               
                     (61)
                  
                  
                     Fit-termini tal-kamp ta’ applikazzjoni tal-miżura mġedda, l-ESMA temmen li l-limitazzjoni tagħha għal settur wieħed jew diversi setturi jew għal kwalunkwe subsett ta’ emittenti tista’ ma tiksibx l-eżitu mixtieq. Il-kobor tat-tnaqqis fil-prezzijiet irreġistrat wara t-tifqigħa tal-pandemija tal-COVID-19, il-firxa wiesgħa ta’ ishma (u setturi) affettwati u l-grad ta’ interkonnessjoni bejn l-ekonomiji u ċ-ċentri tan-negozjar tal-UE, jissuġġerixxu li x’aktarx miżura fl-UE kollha tkun aktar effettiva mill-miżuri settorjali biex tiġi pprovduta intelligence bikrija dwar is-suq lill-awtoritajiet nazzjonali kompetenti.
                  
               
                     (62)
                  
                  
                     F’termini tal-ħolqien ta’ inċertezza tas-suq, il-miżura ma tintroduċix obbligi regolatorji ġodda, billi t-tnaqqis tal-livell limitu rilevanti jimmodifika biss l-obbligu ta’ rapportar normali li ilu fis-seħħ mill-2012. L-ESMA tenfasizza wkoll li l-miżura mġedda tibqa’ limitata għar-rapportar ta’ ishma li huma ammessi għan-negozjar f’suq regolat fl-Unjoni biex jaqbdu dawk il-pożizzjonijiet fejn ir-rapportar addizzjonali jidher l-aktar rilevanti.
                  
               
                     (63)
                  
                  
                     Għaldaqstant, l-ESMA tikkunsidra li obbligu ta’ trasparenza msaħħa bħal dan ma għandux ikollu effett detrimentali fuq l-effiċjenza tas-swieq finanzjarji jew fuq l-investituri li jkun sproporzjonat meta mqabbel mal-benefiċċji tiegħu u ma għandu joħloq ebda inċertezza fis-swieq finanzjarji.
                  
               
                     (64)
                  
                  
                     F’termini tad-durata tal-miżura, l-ESMA tikkunsidra li tiġdid tal-miżura għal tliet xhur huwa ġustifikat meta titqies l-informazzjoni disponibbli f’dan il-mument u l-perspettiva ġenerali inċerta li baqa’ fil-kuntest tal-pandemija tal-COVID-19. L-ESMA għandha l-ħsieb li terġa’ lura għall-obbligu ta’ rapportar regolari hekk kif is-sitwazzjoni titjieb, iżda fl-istess ħin ma tistax twarrab il-possibbiltà li testendi l-miżura jekk is-sitwazzjoni tmur għall-agħar jew jekk is-swieq jibqgħu fi stat fraġli.
                  
               
                     (65)
                  
                  
                     Fuq din il-bażi u sa minn din id-data, l-ESMA tqis li din id-Deċiżjoni għat-tiġdid tal-miżura temporanja ta’ trasparenza miżjuda fuq il-pożizzjonijiet qosra netti, bħala waħda proporzjonata fiċ-ċirkostanzi avversi attwali.
                  
               7.   KONSULTAZZJONI U AVVIŻ (L-ARTIKOLU 28(4) U (5) TAR-REGOLAMENT (UE) NRU 236/2012)
         
         
                     (66)
                  
                  
                     L-ESMA kkonsultat lill-BERS. Il-BERS ma qajjem l-ebda oġġezzjoni għall-adozzjoni tad-Deċiżjoni proposta.
                  
               
                     (67)
                  
                  
                     L-ESMA nnotifikat lill-awtoritajiet nazzjonali kompetenti bid-Deċiżjoni maħsuba.
                  
               
                     (68)
                  
                  
                     Il-miżura mġedda tal-ESMA tapplika mit-18 ta’ Settembru 2020,
                  
               ADOTTA DIN ID-DEĊIŻJONI:
         
            Artikolu 1
            Definizzjoni
            Għall-finijiet ta’ din id-Deċiżjoni, “suq regolat” tfisser suq regolat kif imsemmi fl-Artikolu 4(1)(21) tad-Direttiva 2014/65/UE tal-Parlament Ewropew u tal-Kunsill (15).
         
         
            Artikolu 2
            Obbligi ta’ trasparenza addizzjonali temporanji
            
               1.   Persuna fiżika jew ġuridika li jkollha pożizzjoni qasira netta fir-rigward tal-kapital azzjonarju maħruġ ta’ kumpanija li jkollha l-ishma tagħha ammessi għan-negozjar f’suq regolat għandha tinnotifika lill-awtorità kompetenti rilevanti, skont l-Artikoli 5 u 9 tar-Regolament (UE) Nru 236/2012 meta l-pożizzjoni tilħaq jew taqa’ taħt livell limitu ta’ notifika rilevanti msemmi fil-paragrafu 2 ta’ dan l-Artikolu.
            
            
               2.   Livell limitu ta’ notifika rilevanti huwa perċentwal li jkun ugwali għal 0,1 % tal-kapital azzjonarju maħruġ tal-kumpanija kkonċernata u kull 0,1 % aktar minn dan il-livell limitu.
            
         
         
            Artikolu 3
            Eżenzjonijiet
            
               1.   Skont l-Artikolu 16 tar-Regolament (UE) Nru 236/2012, l-obbligi ta’ trasparenza addizzjonali temporanji msemmija fl-Artikolu 2 ma għandhomx japplikaw għal ishma ammessi għan-negozjar f’suq regolat fejn iċ-ċentru prinċipali tan-negozjar tal-ishma jkun jinsab f’pajjiż terz.
            
            
               2.   Skont l-Artikolu 17 tar-Regolament (UE) Nru 236/2012, l-obbligi ta’ trasparenza addizzjonali temporanji msemmija fl-Artikolu 2 ma għandhomx japplikaw għal tranżazzjonijiet imwettqa minħabba attivitajiet ta’ ġenerazzjoni tas-suq.
            
            
               3.   L-obbligi ta’ trasparenza addizzjonali temporanji msemmija fl-Artikolu 2 ma għandhomx japplikaw għal pożizzjoni qasira netta fir-rigward tat-twettiq ta’ stabbilizzazzjoni skont l-Artikolu 5 tar-Regolament (UE) Nru 596/2014 tal-Parlament Ewropew u tal-Kunsill (16).
            
         
         
            Artikolu 4
            Dħul fis-seħħ u applikazzjoni
            Din id-Deċiżjoni tidħol fis-seħħ fit-18 ta’ Settembru 2020. Din għandha tapplika mid-data tad-dħul fis-seħħ tagħha għal perjodu ta’ tliet xhur.
         
         
            Magħmul f’Pariġi, is-16 ta’ Settembru 2020.
            
               
                  Għall-Bord tas-Superviżuri
               
               Steven MAIJOOR
               
                  Il-President
               
            
         
         
            (1)  ĠU L 331, 15.12.2010, p. 84.
         
            (2)  ĠU L 86, 24.3.2012, p. 1.
         
            (3)  ĠU L 274, 9.10.2012, p. 1.
         
            (4)  ĠU L 116, 15.4.2020, p. 5.
         
            (5)  ĠU L 245, 30.7.2020, p. 17.
         
            (6)  Il-VSTOXX tkejjel il-volatilità implikita bbażata fuq il-prezzijiet tal-opzjonijiet Eurostoxx 50.
         
            (7)  L-Indiċi VIX jiġi kkalkulat bl-użu tal-punt nofsani tal-kwotazzjonijiet tal-offerta/tad-domanda tal-opzjonijiet tal-Indiċi S&P 500 (SPX) fil-ħin reali.
         
            (8)  Is-setturi mhux finanzjarji jeskludu s-sottosetturi li ġejjin: il-banek, is-servizzi tal-assigurazzjoni u s-servizzi finanzjarji.
         
            (9)  Ir-rapporti tal-pożizzjonijiet qosra netti ta’ kuljum mid-Danimarka huma nieqsa matul il-perjodu mill-31 ta’ Awwissu sal-4 ta’ Settembru minħabba kwistjoni teknika.
         
            (10)  https://www.ecb.europa.eu/pub/financial-stability/fsr/html/ecb.fsr201911~facad0251f.en.html.
         
            (11)  TRV, Sommarju Eżekuttiv, paġna 4.
         
            (12)  Fl-Italja l-miżura tneħħiet fit-18 ta’ Mejju.
         
            (13)  Ara l-Artikolu 5 tar-Regolament (UE) Nru 236/2012.
         
            (14)  Ir-rapporti tal-pożizzjonijiet qosra netti ta’ kuljum mid-Danimarka huma nieqsa matul il-perjodu mill-31 ta’ Awwissu sal-4 ta’ Settembru minħabba kwistjoni teknika.
         
            (15)  Id-Direttiva 2014/65/UE tal-Parlament Ewropew u tal-Kunsill tal-15 ta’ Mejju 2014 dwar is-swieq fl-istrumenti finanzjarji u li temenda d-Direttiva 2002/92/KE u d-Direttiva 2011/61/UE (ĠU L 173, 12.6.2014, p. 349).
         
            (16)  Ir-Regolament (UE) Nru 596/2014 tal-Parlament Ewropew u tal-Kunsill tas-16 ta’ April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (ĠU L 173, 12.6.2014, p. 1).
      
      
         
            ANNESS
            F’dan l-Anness, id-“deċiżjoni tal-ESMA” tirreferi għad-Deċiżjoni (UE) 2020/525.
            
               Figura 1
            
            
               Indikaturi Finanzjarji
            
            
                        Prestazzjoni tas-suq tal-ekwità
                     
                     
                        Bidliet mill-20.2.2020 sat-3.9.2020
                        (f’%)
                     
                     
                        Livell ta’ indiċi mit-3.9.2020
                     
                     
                        Bidliet mill-20.2.2020 sal-4.6.2020
                        (f’%)
                     
                     
                        Livell ta’ indiċi mill-4.6.2020
                     
                  
                        STOXX EUROPE 800 ex. L-Iżvizzera
                     
                     
                        – 17
                     
                     
                        116
                     
                     
                        – 16
                     
                     
                        117
                     
                  
                        INDIĊI TAL-EURO STOXX
                     
                     
                        – 13
                     
                     
                        362
                     
                     
                        – 13
                     
                     
                        364
                     
                  
                        EURO STOXX 50
                     
                     
                        – 14
                     
                     
                        3 304 
                     
                     
                        – 13
                     
                     
                        3 323 
                     
                  
                        US S&P500
                     
                     
                        2
                     
                     
                        3 451 
                     
                     
                        – 8
                     
                     
                        3 112 
                     
                  
                        JP Nikkei
                     
                     
                        0
                     
                     
                        23 466 
                     
                     
                        – 3
                     
                     
                        22 864 
                     
                  
                        Globali
                     
                     
                        – 1
                     
                     
                        228
                     
                     
                        – 9
                     
                     
                        211
                     
                  
                        Banek Ewropej
                     
                     
                        – 37
                     
                     
                        93
                     
                     
                        – 30
                     
                     
                        104
                     
                  
                        Strumenti finanzjarji tal-IT
                     
                     
                        – 30
                     
                     
                        27
                     
                     
                        – 29
                     
                     
                        28
                     
                  
                        Strumenti finanzjarji tal-ES
                     
                     
                        – 48
                     
                     
                        34
                     
                     
                        – 35
                     
                     
                        42
                     
                  
                        Strumenti finanzjarji tad-DE
                     
                     
                        – 13
                     
                     
                        123
                     
                     
                        – 11
                     
                     
                        126
                     
                  
                        Strumenti finanzjarji tal-FR
                     
                     
                        – 34
                     
                     
                        118
                     
                     
                        – 28
                     
                     
                        130
                     
                  
                        Volatilità
                     
                     
                        Bidliet mill-20.2.2020 sat-3.9.2020
                        (f’%)
                     
                     
                        Livell ta’ indiċi mit-3.9.2020
                     
                     
                        Bidliet mill-20.2.2020 sal-4.6.2020
                        (f’%)
                     
                     
                        Livell ta’ indiċi mill-4.6.2020
                     
                  
                        VSTOXX
                     
                     
                        15
                     
                     
                        29
                     
                     
                        13
                     
                     
                        28
                     
                  
                        VIX
                     
                     
                        18
                     
                     
                        33
                     
                     
                        9
                     
                     
                        25
                     
                  
                        Swaps ta’ Inadempjenza tal-Kreditu
                     
                     
                        Bidliet f’bps mill-20.2.2020 sat-3.9.2020
                     
                     
                        Firxiet tas-CDS f’bps mit-3.9.2020
                     
                     
                        Bidliet f’bps mill-20.2.2020 sal-.4.6.2020
                     
                     
                        Firxiet tas-CDS f’bps mill-4.6.2020
                     
                  
                        Ewropa korporattiva
                     
                     
                        5
                     
                     
                        45
                     
                     
                        22
                     
                     
                        62
                     
                  
                        Rendiment għoli tal-Ewropa
                     
                     
                        92
                     
                     
                        290
                     
                     
                        157
                     
                     
                        355
                     
                  
                        Strumenti finanzjarji tal-Ewropa
                     
                     
                        15
                     
                     
                        59
                     
                     
                        29
                     
                     
                        73
                     
                  
                        Subordinat tal-istrumenti finanzjarji tal-Ewropa
                     
                     
                        38
                     
                     
                        124
                     
                     
                        62
                     
                     
                        149
                     
                  
                        Bonds tal-Gvern ta’ 10 snin
                     
                     
                        Bidliet f’bps mill-20.2.2020 sat-3.9.2020
                     
                     
                        Rendimenti tal-bonds f’% mit-3.9.2020
                     
                     
                        Bidliet f’bps mill-20.2.2020 sal-4.6.2020
                     
                     
                        Rendimenti tal-bonds f’% mill-4.6.2020
                     
                  
                        DE10Y
                     
                     
                        – 5
                     
                     
                        – 0,49
                     
                     
                        15
                     
                     
                        – 0,29
                     
                  
                        ES10Y
                     
                     
                        9
                     
                     
                        0,33
                     
                     
                        32
                     
                     
                        0,55
                     
                  
                        FR10Y
                     
                     
                        2
                     
                     
                        – 0,19
                     
                     
                        23
                     
                     
                        0,01
                     
                  
                        IT10Y
                     
                     
                        15
                     
                     
                        1,06
                     
                     
                        51
                     
                     
                        1,42
                     
                  
                        US10Y
                     
                     
                        – 90
                     
                     
                        0,62
                     
                     
                        – 67
                     
                     
                        0,86
                     
                  
                        GB10Y
                     
                     
                        – 34
                     
                     
                        0,24
                     
                     
                        – 24
                     
                     
                        0,34
                     
                  
                        JP10Y
                     
                     
                        8
                     
                     
                        0,04
                     
                     
                        9
                     
                     
                        0,05
                     
                  
                        
                           Nota: Bidliet fis-suq tal-ekwità espressi f’termini relattivi, bidliet oħra f’termini assoluti.
                        
                           Sorsi: Refinitiv EIKON, ESMA.
                     
                  
               
            
               Nota: Volatilitajiet implikati tal-EURO STOXX 50 (VSTOXX) u S&P 500 (VIX), f’ %.
            
               Sorsi: Refinitiv Datastream, ESMA.
            
               
            
               Nota: Prezzijiet ta’ ekwità. 2020.02.20 = 100.
            
               Sorsi: Refinitiv Datastream, ESMA.
            
               
            
               Nota: Prezzijiet ta’ ekwità. 2020.02.20 = 100.
            
               Sorsi: Refinitiv Datastream, ESMA.
            
               
            
               Nota: Prezzijiet ta’ ekwità. 2020.02.20 = 100.
            
               Sorsi: Refinitiv Datastream, ESMA.
            
               Figura 4
            
            
               L-indiċi tal-firxa tas-CDS tal-UE
            
            
               Nota: Is-CDS jinfirex fuq korporazzjonijiet tal-European IG (iTraxx Europe, korporazzjonijiet tal-European HY (iTraxx Europe Crossover) u Strumenti Finanzjarji Ewropej, f’bps.
            
               Sorsi: Refinitiv EIKON, ESMA.
            
               Figura 5
            
            
               Il-prestazzjoni tal-indiċi tal-istokk Ewropew għal kull pajjiż
            
            
                         
                     
                     
                        Il-bidla perċentwali mill-20.2.2020 sat-3.9.2020
                     
                     
                        Il-bidla perċentwali mill-20.2.2020 sal-4.6.2020
                     
                  
                        STOXX EUROPE 800 ex. L-Iżvizzera
                     
                     
                        – 16,67
                     
                     
                        – 15,78
                     
                  
                        INDIĊI TAL-EURO STOXX
                     
                     
                        – 13,22
                     
                     
                        – 12,72
                     
                  
                        EURO STOXX 50
                     
                     
                        – 13,57
                     
                     
                        – 13,07
                     
                  
                        AT
                     
                     
                        – 30,21
                     
                     
                        – 23,30
                     
                  
                        BE
                     
                     
                        – 19,22
                     
                     
                        – 14,86
                     
                  
                        BG
                     
                     
                        – 20,67
                     
                     
                        – 15,69
                     
                  
                        CY
                     
                     
                        – 39,52
                     
                     
                        – 34,73
                     
                  
                        CZ
                     
                     
                        – 17,81
                     
                     
                        – 13,94
                     
                  
                        DE
                     
                     
                        – 4,44
                     
                     
                        – 7,32
                     
                  
                        DK
                     
                     
                        4,24
                     
                     
                        – 2,48
                     
                  
                        EE
                     
                     
                        – 13,55
                     
                     
                        – 13,16
                     
                  
                        ES
                     
                     
                        – 29,45
                     
                     
                        – 21,88
                     
                  
                        FI
                     
                     
                        – 5,35
                     
                     
                        – 8,66
                     
                  
                        FR
                     
                     
                        – 17,37
                     
                     
                        – 15,91
                     
                  
                        GB
                     
                     
                        – 21,32
                     
                     
                        – 13,93
                     
                  
                        GR
                     
                     
                        – 29,24
                     
                     
                        – 26,64
                     
                  
                        HR
                     
                     
                        – 19,61
                     
                     
                        – 17,16
                     
                  
                        HU
                     
                     
                        – 24,05
                     
                     
                        – 17,83
                     
                  
                        IE
                     
                     
                        – 13,00
                     
                     
                        – 12,90
                     
                  
                        IS
                     
                     
                        – 1,50
                     
                     
                        – 4,44
                     
                  
                        IT
                     
                     
                        – 22,04
                     
                     
                        – 20,01
                     
                  
                        LT
                     
                     
                        5,06
                     
                     
                        – 1,98
                     
                  
                        LU
                     
                     
                        – 25,92
                     
                     
                        – 21,60
                     
                  
                        LV
                     
                     
                        5,53
                     
                     
                        – 1,81
                     
                  
                        MT
                     
                     
                        – 20,80
                     
                     
                        – 12,92
                     
                  
                        NL
                     
                     
                        – 11,66
                     
                     
                        – 9,17
                     
                  
                        NO
                     
                     
                        – 11,80
                     
                     
                        – 10,22
                     
                  
                        PL
                     
                     
                        – 15,75
                     
                     
                        – 13,47
                     
                  
                        PT
                     
                     
                        – 20,09
                     
                     
                        – 13,64
                     
                  
                        RO
                     
                     
                        – 10,73
                     
                     
                        – 11,45
                     
                  
                        SE
                     
                     
                        – 7,28
                     
                     
                        – 9,47
                     
                  
                        SI
                     
                     
                        – 13,01
                     
                     
                        – 10,83
                     
                  
                        SK
                     
                     
                        – 7,05
                     
                     
                        0,07
                     
                  
                        
                           Sorsi: Refinitiv EIKON, ESMA.
                     
                  
               Figura 6
            
            
               NSP bejn 0,1 % u 0,2 % fuq il-perjodu mis-16 ta’ Marzu sal-4 ta’ Settembru 2020 (1)